turjo4nis/wikipedia-bn-dump-20250701 huggingface dataset:
১৯৯৮ আইসিসি নক-আউট ট্রফি

১৯৯৮ আইসিসি নক-আউট ট্রফি () সম্প্রচারসত্ত্বের কারণে ক্রিকেটের এ প্রতিযোগিতাটি উইলস ইন্টারন্যাশনাল কাপ নামে পরিচিত। আইসিসি কর্তৃক আয়োজিত একদিনের আন্তর্জাতিক ক্রিকেট প্রতিযোগিতা বাংলাদেশের রাজধানী ঢাকায় অনুষ্ঠিত হয়। উদ্বোধনী এ প্রতিযোগিতায় শুধুমাত্র টেস্ট ক্রিকেটের সাথে যুক্ত দলগুলো অংশগ্রহণ করে। পরবর্তী প্রতিযোগিতাগুলো আইসিসি চ্যাম্পিয়ন্স ট্রফি নামে পরিচিতি পেয়েছে।

চূড়ান্ত খেলায় দক্ষিণ আফ্রিকা ১৮ বল বাকী রেখে ৪ উইকেটের ব্যবধানে ওয়েস্ট ইন্ডিজকে পরাভূত করে চ্যাম্পিয়ন হয়।

ইতিহাস 
আইসিসি টেস্ট খেলুড়ে দেশের বাইরে দলগুলোতে ক্রিকেট খেলার উন্নয়নে তহবিল বৃদ্ধিকল্পে সংক্ষিপ্ত ক্রিকেট প্রতিযোগিতারূপে এ প্রতিযোগিতা আয়োজনের ব্যবস্থা গ্রহণ করে। পরবর্তীতে প্রতিযোগিতাটি ক্ষুদ্রাকৃতির বিশ্বকাপ ক্রিকেটে রূপান্তরিত হয়, যাতে আইসিসি’র পূর্ণাঙ্গ সদস্যভূক্ত দেশসমূহ জড়িত হয়। এছাড়াও, নক-আউটভিত্তিক প্রতিযোগিতা হওয়ায় খুবই স্বল্পকালীন সময়ের জন্য অনুষ্ঠিত হয়। ফলে, বিশ্বকাপের গুণগতমান ও গুরুত্বতায় কোন প্রভাব পড়েনি।

মাঠ 
বাংলাদেশে ক্রিকেটের মানোন্নয়নের লক্ষ্যেই আইসিসি কর্তৃক প্রতিযোগিতা আয়োজনের সিদ্ধান্ত নেয়। ঐ সময়ে বাংলাদেশ টেস্টখেলুড়ে দেশের মর্যাদা না পাবার ফলে প্রতিযোগিতায় অংশ নিতে পারেনি। কিন্তু স্মরণকালের ভয়াবহ বন্যায় বিপর্যস্ত দেশে প্রতিযোগিতা আয়োজন বেশ হুমকির সম্মুখীন হয়ে পড়েছিল।
তারপরও বাংলাদেশ সরকারের সার্বিক সহযোগিতায় প্রতিযোগিতাটি সুষ্ঠুভাবে অনুষ্ঠিত হয়। এছাড়া, বাংলাদেশ ক্রিকেট বোর্ডের মাধ্যমে ১০% অর্থ প্রধানমন্ত্রীর বন্যা ত্রাণ তহবিলে দান করা হয়।

সবগুলো খেলাই বাংলাদেশের প্রধান ও জাতীয় স্টেডিয়াম হিসেবে পরিচিত বঙ্গবন্ধু জাতীয় স্টেডিয়ামে অনুষ্ঠিত হয়।

সময়সূচী 
সরাসরি নক-আউট পদ্ধতিতে দলগুলোর মধ্যে অনুষ্ঠিত হয়। ঐ সময়ে টেস্টখেলুড়ে দলের সংখ্যা ৯ হওয়ায় সর্বনিম্ন স্থানের অধিকারী দু’টি দল যোগ্যতা নির্ধারণী খেলায় অংশগ্রহণ করে। ১৯৯৬ সালের বিশ্বকাপ ক্রিকেটে দলের অবস্থানের উপর র‌্যাঙ্কিং করার কথা ঘোষণা করা হয়েছিল। বড় দলগুলোর সমর্থকদের কথা বিবেচনায় এনে ড্র অনুষ্ঠানের আয়োজন করা হয়। চূড়ান্ত খেলা অনুষ্ঠানের সময়সূচীতে নিউজিল্যান্ডকে প্রতিপক্ষ জিম্বাবুয়ের মোকাবেলা করার বিষয়টিই প্রাধান্য পায় বেশি।

ফলাফল 

পরদিন প্রতিযোগিতার মূল নক-আউট পদ্ধতি শুরু হয়।

খেলার সার-সংক্ষেপ

প্রথম-পর্ব

কোয়ার্টার ফাইনাল

সেমি-ফাইনাল

ফাইনাল

পরিসংখ্যান

তথ্যসূত্র

আরও দেখুন 
 ক্রিস গেইল
 আইসিসি চ্যাম্পিয়ন্স ট্রফি
 ১৯৯৮ আইসিসি নক-আউট ট্রফি ফাইনাল
 ২০১৩ আইসিসি চ্যাম্পিয়ন্স ট্রফি
 ২০১৩ আইসিসি চ্যাম্পিয়ন্স ট্রফি দলের তালিকা

বহিঃসংযোগ 
 ক্রিকেটআর্কাইভ

১৯৯৮-এ ক্রিকেট
১৯৯৭-৯৮ থেকে ২০০০ আন্তর্জাতিক ক্রিকেট প্রতিযোগিতা
২০শ শতাব্দীতে বাংলাদেশী ক্রিকেট
আইসিসি চ্যাম্পিয়ন্স ট্রফি
১৯৯৮ আইসিসি নক-আউট ট্রফি
আইসিসি চ্যাম্পিয়ন্স ট্রফি প্রতিযোগিতা
১৯৯৮-এ বাংলাদেশী ক্রিকেট
হোরাশিও কিরোগা

হোরাশিও কিরোগা (জন্ম ১৮৭৮ সালের ৩১ ডিসেম্বর এবং মৃত্যু ১৯ ফেব্রুয়ারি ১৯৩৭) উরুগুয়ের নাট্যকার, কবি ও ছোটগল্পকার।

তার বেশির ভাগ গল্প জঙ্গলের পটভূমিতে লেখা। লেখালেখির মাধ্যমে তিনি মূলত ফুটিয়ে তুলেছেন বেঁচে থাকার সুতীব্র লড়াই। মানসিক অসুস্থতা বা হ্যালুসিনেশনের মতো পরিস্থিতি সৃষ্টির ক্ষেত্রে তার প্রতিভা অনবদ্য। কিরোগার সাহিত্যকর্ম দিয়ে প্রভাবিত হয়েছেন গ্যাব্রিয়েল গার্সিয়া মার্কেজ এবং হোলিও কোর্তাসারের মতো বিশ্ববিখ্যাত লেখক।

উল্লেখযোগ্য রচনা 
 দি ফিদার পিলো (১৯০৭) 
 স্টোরিস অব লাভ, ম্যাডনেস, অ্যান্ড ডেথ (১৯১৭)
 জাঙ্গল টেলস (১৯১৮)
 আনাকোন্ডা (১৯২১)
 দি ডিক্যাপিটেটেড চিকেন অ্যান্ড আদার স্টোরিস (১৯২৫)।

তথ্যসূত্র

বহিঃসংযোগ 
 
 Horacio Quiroga Biography at LitWeb.net
 Review: Peter Beardsell
 Complete text of Cuentos de Amor, de locura y de muerte 

১৮৭৮-এ জন্ম
১৯৩৭-এ মৃত্যু
সালতোর ব্যক্তি
গালিথিয়ান বংশোদ্ভূত উরুগুয়ের ব্যক্তি
সায়ানাইড বিষ দ্বারা আত্মহত্যা
উরুগুয়ের ছোটগল্পকার
উরুগুয়ের ভৌতিক লেখক
আত্মহননকারী লেখক
আর্জেন্টিনায় আত্মহত্যা
উরুগুয়ের নাট্যকার
উরুগুয়ের কবি
২০শ শতাব্দীর পুরুষ লেখক
১৯৩৭-এ আত্মহত্যা
পুরুষ নাট্যকার
২০শ শতাব্দীর ছোটগল্পকার
এলেনা গুরো

এলেনা গুরো (জন্ম: ১০ জানুয়ারি, ১৮৭৭ - মৃত্যু: ৬ মে, ১৯১৩) (; বিবাহের পরে মাতিউশিন (;) রুশ ফিউচারিস্ট, চিত্রশিল্পী, কবি, নাট্যকার ও কথাশিল্পী।

প্রাথমিক জীবন 
এলেনা গুরোর জন্ম ১০ জানুয়ারি ১৮৭৭ রাশিয়ার সাংক্‌ত পিতেরবুর্গ শহরে। বাবা ফরাসি বংশোদ্ভূত জেনরিখ স্টেপানোভিচ গুরো রাজকীয় রুশ সেনাবাহিনীর কর্মকর্তা, মা আন্না মিখাইলভনা একজন শৌখিন চিত্রশিল্পী। রাশিয়া ও ফিনল্যান্ডে বাবার ভূসম্পত্তি থেকে আয় ও সরকারি পেনশন—সবই তিনি ব্যয় করেছেন শিল্পের জন্য।

পেশা 

১৩ বছর বয়সে ভর্তি হন সাংক্‌ত পিতেরবুর্গ শিল্পপ্রণোদন সমিতি পরিচালিত স্কুলে। তারপর প্রশিক্ষণ নেন দুজন বিশিষ্ট চিত্রশিল্পীর নিজস্ব স্টুডিওতে। পশ্চিমের আধুনিক শিল্প আন্দোলনের কিছু সমমনা তরুণকে একত্র করে তারা গড়ে তোলেন তরুণ সমিতি। এখানেই সম্পর্কিত হন আধুনিকতার আন্দোলনের অন্যতম সদস্য, চিত্রশিল্পী ও সুরকার মিখাইল মাতিউশিনের সঙ্গে। আর্ট স্কুলে অধ্যয়নের সময় এলেনা তার চেয়ে ১৬ বছরের বড় মাতিউশিনের প্রতি আসক্ত হয়ে পড়েন এবং তার দ্বিতীয় স্ত্রী হিসেবে দাম্পত্যজীবন শুরু করেন। তাদের একমাত্র পুত্রসন্তানের মৃত্যুযন্ত্রণা তাকে নিরন্তর তাড়িত করেছে। এলেনা ও মাতিউশিন ফিউচারিস্ট আবহের মধ্যে চতুর্থ মাত্রা (প্রচলিত ধারণার সময় সংযোগ নয়) প্রতিষ্ঠার চেষ্টা করেন দৃশ্যমান চিত্র, সংগীত ও কথার মধ্যে সম্পর্ক স্থাপন করে। তার সুহূদদের মধ্যে রয়েছেন ভ্লাদিমির মায়াকোভস্কি, ভিক্টর খ্লেবনিকফ, ভিক্টর কামেনস্কি, ডেভিড বার্লিওক।

শিল্পকর্ম 

১৯০৮-০৯ সালে এলেনা গুরো আঁকলেন ‘লিটল ডিয়ার’—প্রথম দেখাতেই মনে হবে শিশুর আঁকা গতিময় হরিণ। ছবিটি তাকে খ্যাতি এনে দেয়। ১৯১০ সালে তিনি আঁকেন তিনটি গুরুত্বপূর্ণ ছবি ‘অ্যা উইমেন ইন অ্যা হেডস্কার্ফ,’ ‘মর্নিং অব দ্য জায়ান্ট’ ও ‘টি ড্রিংকিং। এলেনা গুরো প্রকৃতি ও মানুষের মধ্যে একটি অভঙ্গুর সেতু হিসেবে প্রতিষ্ঠিত হতে চেয়েছেন। সে সময় প্রকৃতির ভাষা বুঝে কবিতা ও চিত্রকল্প পুনঃসৃষ্টি করাতে তার চেয়ে বেশি দক্ষতা কেউ দেখাতে পারেননি।

শেষ জীবন 
এলেনা গুরো ক্যানসারে ভুগছেন। ১৯১৩ সালের ৬ মে তিনি প্রয়াত হলেন ফিনল্যান্ডে, তার গ্রীষ্মকালীন বাড়িতে। মৃত্যুর আগে শেষ করে আনেন তার গ্রন্থ দ্য পুওর নাইট; মরণোত্তর প্রকাশিত হয় দ্য লিটল ক্যামেল ইন দ্য স্কাই।

গ্যালারি

তথ্যসূত্র

বহিঃসংযোগ 
 Informationen zur Künstlerin und ihren Werken (russisch)

১৮৭৭-এ জন্ম
১৯১৩-এ মৃত্যু
রাশিয়ান চিত্রশিল্পী
রাশিয়ান নারী শিল্পী
রাশিয়ান কবি
রাশিয়ান নাট্যবিদ ও নাট্যকার
রাশিয়ান ছোট গল্প লেখিকা
রাশিয়ান ঔপন্যাসিক
রাশিয়ান নারী লেখিকা
রাশিয়ান অ্যাভান্ত-গার্ডে
সাংক্‌ত পিতেরবুর্গ থেকে মানুষ
লিউকিমিয়ায় মৃত্যু
১৯শ শতাব্দীর রুশ সাম্রাজ্যের চিত্রশিল্পী
কুরুশের চোঙ

কুরুশের চোঙ (; ওস্‌তোভ'নে কুরুশ) মাটির তৈরি চোঙ যা কিউনিফর্ম হরফে লেখা সনদ পারস্যের সম্রাট কুরুশের নামে নামাঙ্কিত। চোঙটি দুই হাজার ৬০০ বছরের পুরোনো। যুক্তরাজ্যের লন্ডনে অবস্থিত ব্রিটিশ মিউজিয়ামের অধিকারে আছে চোঙটি। খ্রিষ্টপূর্ব ৫৩৯ সালে ব্যাবিলন দখল করার পর কুরুশের নির্দেশে চোঙটি তৈরি করা হয়েছিল। এতে খোদাই করে লেখা আছে পারস্য সাম্রাজ্যজুড়ে ধর্মীয় স্বাধীনতা, সহিষ্ণুতা ও মানবাধিকার বাস্তবায়নের কথা।

কুরুশের চোঙটিতে বর্ণিত রয়েছে সম্রাট কুরুশের ব্যাবিলন আক্রমণের ইতিহাস। তিনি ব্যাবিলনের দেবতা মারদুকের আমন্ত্রণে প্রথম সেখানে গিয়েছিলেন। আধিপত্য প্রতিষ্ঠার পর তিনি মুক্তি দিয়েছিলেন ব্যাবিলনীয়দের হাতে নির্যাতিত দাস জাতিগোষ্ঠীকে। এ ছাড়া তাদের প্রার্থনালয়ে বিভিন্ন দেবদেবীর মূর্তি ফিরিয়ে দেওয়া হয়েছিল কুরুশের নির্দেশেই। মুক্তি পাওয়া ব্যক্তিদের মধ্যে ইহুদিরাও ছিল। তাদের নিজ নিজ দেশে ফিরে যাওয়ার ব্যবস্থা করে দেন কুরুশ। এসব অসাধারণ পদক্ষেপ বা অবদানের জন্য একজন ‘উদার ও আলোকিত সম্রাটের’ সুনাম অর্জন করেন কুরুশ।

মানবাধিকার সনদ 
কুরুশের চোঙ দেখতে অনেকটা পিপার মতো। পিপা আকৃতির চোঙটি ব্যাবিলনের ভিত্তিস্তম্ভে ব্যবহার করা হয়েছিল। বিশেষজ্ঞদের দাবি, এটিই বিশ্বের ‘প্রথম মানবাধিকার সনদ’।

আবিষ্কার 

ব্রিটিশ প্রত্নতাত্ত্বিক ও কূটনীতিক হরমুজদ র‌্যাসামের নেতৃত্বে মেসোপটেমিয়া (বর্তমান ইরাক) থেকে চোঙটি ১৮৭৯ সালে উদ্ধার করা হয়।

কুরুশকোষ (সাইরোপিডিয়া) 
কুরুশের জীবনীর ওপর ভিত্তি করে গ্রিক চিন্তাবিদ জেনোফন লিখেছেন সাইরোপিডিয়া। জোনোফন লিখেছেন কুরুশ কীভাবে সহিষ্ণুতার ওপর ভিত্তি করে একটি বৈচিত্র্যময় সমাজ শাসন করতেন। বইটি (গ্রিক ও লাতিন ভাষায়) ইউরোপে ১৭৬৭ সালে প্রকাশিত হয়। একটি কপি স্থান পেয়েছে ওয়াশিংটন ডিসির বিশেষ প্রত্নপ্রদর্শনীতে। আরেকটি কপি ছিল সাবেক মার্কিন প্রেসিডেন্ট টমাস জেফারসনের সংগ্রহে, যা বর্তমানে যুক্তরাষ্ট্রের লাইব্রেরি অব কংগ্রেসে সংরক্ষিত রয়েছে।

গ্যালারি

তথ্যসূত্র

গ্রন্থপঞ্জি

মিডিয়া আর্টিকেল

অন্যান্য উৎস

বহিঃসংযোগ 
 Neil MacGregor, Director of the British Museum, traces 2600 years of Middle Eastern history through this single object. 

মহান কুরুশ
আক্কাদীয় শিলালিপি
প্রত্নতাত্ত্বিক কর্পোরা নথি
হাখমানেশী সাম্রাজ্যের প্রত্নতত্ত্ব
শিল্প ও সাংস্কৃতিক প্রত্যাবাসন
প্রাচীন নিকটবর্তী ও মধ্যপ্রাচ্যের কাদামাটির বস্তু
মানবাধিকারের ইতিহাস
ইরানের ইতিহাস
ইরাকের ইতিহাস
ব্রিটিশ মিউজিয়ামে মধ্যমপ্রাচ্যের বস্তু
হাখমানেশি সাম্রাজ্যের প্রত্নতত্ত্ব
রাজনীতি (এরিস্টটল)

এরিস্টটলের পলিটিকস বা এরিস্টটলের রাজনীতি (Greek Πολιτικά) এরিস্টটলের লেখা বই, যা লেখা হয়েছে আজ থেকে দুই হাজার ৩০০ বছর (খ্রিষ্টপূর্ব ৩৩৫-৩২২) আগে। ৫০ বছর বয়সে লাইসিয়াম নামের বিদ্যালয় প্রতিষ্ঠার পর এরিস্টটল রচনা করেছেন পলিটিকস। সমাজ, রাষ্ট্র, শাসনব্যবস্থা ও নৈতিকতা বিষয়ে এটি পৃথিবীর প্রথম একাডেমিক সন্দর্ভ।

ষষ্ঠ পুস্তক
স্বৈরশাসন সম্পর্কে এরিস্টটল তার পলিটিকস গ্রন্থের ষষ্ঠ পুস্তকের একাদশ অধ্যায়ে অনেক কথা বলেছেন।

১. স্বৈরশাসনকে রক্ষা করার পুরাতন কৌশল- মাথাগুলোকে ছেটে ফেলো এবং স্বাধীনচেতাদের সরিয়ে দাও এবং সামাজিক বা সাংস্কৃতিক কোন উপলক্ষে সম্মেলন বা সমিতিতে জনতাকে মিলিত হতে দিও না: কারণ এই স্থলগুলো স্বাধীনচিত্ততা এবং আত্মবিশ্বাসের জন্মকেন্দ্র এবং এই দুইটি বিষয়েই স্বৈরশাসককে সতর্ক থাকতে হবে।

২. বিদ্যালয় কিংবা শিক্ষালাভের প্রতিষ্ঠানও তৈরি হতে দিওনা এবং এমন ব্যবস্থা গ্রহণ করো যেন প্রজাবৃন্দ পরস্পরকে ঘনিষ্ঠভাবে মেলামেশা না করতে পারে।

৩. স্বৈরশাসক যেন নগরবাসীদের সর্বদা নিজের নজরের মধ্যে রাখে..এর ফলে নাগরিকদের কোন কার্যকলাপ আর গোপন থাকবে না এবং স্বৈরশাসনের প্রতি সতত দাসসুলভ আনুগত্য প্রদর্শনের মাধ্যমে তারা নিজেদের কোন স্বাধীন চিন্তা না থাকার অবস্থাতে অভ্যস্ত হয়ে উঠবে।

৪. আর একটি সনাতন উপায় হচ্ছে স্বৈরশাসনের সম্ভাব্য বিরোধীদের মধ্যে কলহ সৃষ্টি করে দেওয়া।

৫. স্বৈরশাসক যদি তার প্রজাদের দারিদ্র‍্যের অবস্থাতে রাখতে পারে তাও তার স্বার্থ সাধন করে। তেমন অবস্থাতে প্রজাবৃন্দ আত্মরক্ষার জন্য সশস্ত্র হওয়ার অর্থ বহন করতে সক্ষম হয় না এবং দৈনন্দিন কর্মে তারা এরূপ আবদ্ধ থাকে যে বিদ্রোহ করার অবকাশ পায় না।.. প্রজাবৃন্দের উপর করের বোঝা চাপিয়েও তাদের দরিদ্র করে রাখা যেতে পারে।

৬. স্বৈরশাসকদের আরেকটি প্রবণতা হলো যুদ্ধ করার প্রবণতা।.. যুদ্ধ হলে প্রজাবৃন্দ যুদ্ধের মধ্যে আবদ্ধ থাকে এবং তাদের একজন নেতা আবশ্যক, সেই বোধ তাদের আচ্ছন্ন করে রাখে।

৭. স্বৈরশাসকদের নীতির একটি অংশ হচ্ছে অপর সকলের চাইতে সুহৃদদের অধিকতর বিপজ্জনক মনে করে তাদের অবিশ্বাস করা।

৮. স্বৈরশাসকের কাছে নিকৃষ্টেরই আদর। স্বৈরশাসক পছন্দ করে তাদের যারা তার সামনে দাসের মত ভুলুন্ঠিত হয়।

৯. আসল স্বৈরশাসক গুরুতর এবং উদারচেতা মানুষকে ভয় করে।..অন্যের বুদ্ধিমত্তার প্রতি তার বিরাগের মূল হচ্ছে তার ভয়। এরূপ লোককে সে নিজের শাসনের সম্ভাব্য ধ্বংসকারী বলে বিবেচনা করে।

১০. স্বৈরশাসকের প্রবণতা হচ্ছে বৈদেশিকদের সাথে সময় কাটানো এবং নিজের রাষ্ট্রের নাগরিকদের বদলে বৈদেশিকদের সাথে আহার-বিহার সম্পন্ন করা।

১১. প্রজাবৃন্দের বিষয়ে স্বৈরশাসকের তিনটি উদ্দেশ্য-
ক। প্রজাবৃন্দের নিজেদের কোনো অভিমত থাকতে পারবে না।
খ। তাদের নিজেদের মধ্যে পারস্পরিক বিশ্বাসের সম্পর্ক থাকবে না।
গ। কোনো পরিকল্পনা কার্যে পরিণত করার ক্ষমতা তাদের থাকবে না।

১২. ধর্মের ক্ষেত্রেও স্বৈরশাসককে অপরের চাইতে অধিক নিষ্ঠার প্রকাশ দেখাতে হবে। ..সাধারণ মানুষ বিশ্বাস করে, যে শাসক ধর্মভীরু এবং দেবতাদের মান্য করে তার হাতে তাদের নির্যাতনের আশঙ্কা কম।

তথ্যসূত্র

আরও পড়ুন

অনুবাদ

বহিঃসংযোগ 

 
 
Versions
 Politics full text by Project Gutenberg
 English translation at Perseus Digital Library translation by Harris Rackham
 Australian copy trans. by Benjamin Jowett
 HTML   trans. by Benjamin Jowett
 PDF at McMaster trans. by Benjamin Jowett
 

রাজনৈতিক দর্শনের বই
মোহাম্মদ ইরফান

মুহাম্মদ ইরফান অলাখ (; জন্ম: ৬ জুন, ১৯৮২) পাঞ্জাব প্রদেশের বুড়েওয়ালা এলাকায় জন্মগ্রহণকারী পাকিস্তানি আন্তর্জাতিক ক্রিকেটার। পাকিস্তানি দলের অন্যতম খেলোয়াড় দীর্ঘদেহী ইরফান মূলতঃ বামহাতি ফাস্ট বোলার হিসেবে খেলে থাকেন। তার দৈহিক গড়ন ৭ ফুট ১ ইঞ্চি। এরফলে প্রথম-শ্রেণীর ক্রিকেট ও আন্তর্জাতিক ক্রিকেটে বর্তমানে তিনি দীর্ঘতম খেলোয়াড়ের মর্যাদা উপভোগ করছেন।

প্রারম্ভিক জীবন 
অক্টোবর, ২০০৯ সালে কিউইএ ট্রফি প্রতিযোগিতায় খান রিসার্চ ল্যাবরেটরিজের পক্ষে খেলার মাধ্যমে প্রথম-শ্রেণীর ক্রিকেটে অভিষিক্ত হন ইরফান। খেলায় কম রান দিলেও বড় রানের খেলায় কোন উইকেট লাভে ব্যর্থ হন তিনি। দ্বিতীয় খেলার দ্বিতীয় ইনিংসে ৭/১১৩ লাভ করেন ও খেলায় সর্বমোট ৯ উইকেট লাভ করেন। তন্মধ্যে ইমরান ফারহাত ও আঘাতপ্রাপ্ত হাসান রাজাকে বাউন্সারের মাধ্যমে আউট করেন।

খেলোয়াড়ী জীবন 
২৮ বছর বয়সে পাকিস্তানের আন্তর্জাতিক ক্রিকেট দলে অন্তর্ভুক্ত হন। পাতানো খেলার সাথে জড়িত মোহাম্মদ আমির ও মোহাম্মদ আসিফের শূন্যতা পূরণেই তার এ অভিষেক। ২০১০ সালে ইংল্যান্ডের বিপক্ষে একদিনের আন্তর্জাতিকের মাধ্যমে অভিষিক্ত হন তিনি। ঐ খেলায় ৫.৩ ওভারে ৩৭ রান দেন এবং তার দল ২৪ রানের ব্যবধানে পরাজিত হয়। গড়পড়তা ১৩০-১৩৫ কি.মি/ঘ গতিবেগে বোলিং করেন। এরপর সিরিজের বাকী খেলাগুলো থেকে তিনি বিশ্রাম নেন এবং ২৫ ডিসেম্বর, ২০১২ তারিখে ভারতের বিপক্ষে পুনরায় তাকে ডাকা হয়। ভারত সফরে ঐ সিরিজের প্রথম টুয়েন্টি২০ আন্তর্জাতিকের মাধ্যমে টি২০ খেলায় অভিষিক্ত হন। এ সিরিজে তার বোলিং গতিবেগ দাড়ায় ১৪৫ কি.মি/ঘ। দীর্ঘ উচ্চতাকে সুবিধা নিয়ে ইরফান নতুন ধরনের বোলিং আক্রমণের সৃষ্টি করেন।

তথ্যসূত্র

আরও দেখুন 
 ডেনিস লিলি
 ইমরান খান
 ওয়াসিম আকরাম
 পাকিস্তান জাতীয় ক্রিকেট দল

বহিঃসংযোগ 
 
 
 Rashid Latif Cricket Academy

১৯৮২-এ জন্ম
জীবিত ব্যক্তি
২০১৫ ক্রিকেট বিশ্বকাপের ক্রিকেটার
ইসলামাবাদ ইউনাইটেডের ক্রিকেটার
খান রিসার্চ ল্যাবরেটরিজের ক্রিকেটার
ঢাকা ডমিনেটর্সের ক্রিকেটার
দক্ষিণ পাঞ্জাবের (পাকিস্তান) ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
ফেডারেল এরিয়াজের ক্রিকেটার
বুরেওয়ালা থেকে আগত ক্রিকেটার
বেলুচিস্তান বিয়ার্সের ক্রিকেটার
বার্বাডোস রয়্যালসের ক্রিকেটার
মুলতান সুলতান্সের ক্রিকেটার
লাহোর হোয়াইটসের ক্রিকেটার
সিলেট স্ট্রাইকার্সের ক্রিকেটার
পাঞ্জাবি ব্যক্তি
বালুচ ব্যক্তি
বিহারি জেলার ব্যক্তি
পেশাওয়ার জালমির ক্রিকেটার
কোয়েটা গ্ল্যাডিয়েটর্সের ক্রিকেটার
মমিনুল হক ভূঁইয়া

মমিনুল হক ভূঁইয়া (জন্ম: অজানা - মৃত্যু: ১৬ ফেব্রুয়ারি, ১৯৯৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
মমিনুল হক ভূঁইয়ার পৈতৃক বাড়ি কুমিল্লা জেলার দাউদকান্দি উপজেলার কালা সাদাধিয়া (ভূঁইয়া বাড়ি) গ্রামে। তার বাবার নাম সিরাজুল হক ভূঁইয়া। তার স্ত্রীর নাম সুফিয়া খাতুন। তাদের ছয় মেয়ে।

কর্মজীবন 
১৯৭১ সালে মমিনুল হক ভূঁইয়া চাকরি করতেন বিদ্যুৎ বিভাগে। কুমিল্লা বিদ্যুৎ সরবরাহ কেন্দ্রে সহকারী প্রকৌশলী হিসেবে কর্মরত ছিলেন। ২৫ মার্চ মুক্তিযুদ্ধ শুরু হলে ঝাঁপিয়ে পড়েন যুদ্ধে। কুমিল্লার বিভিন্ন স্থানে প্রতিরোধযুদ্ধে সক্রিয় ভূমিকা পালন করেন তিনি। প্রতিরোধযুদ্ধের পর ভারতে যান মমিনুল হক ভূঁইয়া। প্রথমে মুক্তিবাহিনীর ২ নম্বর সেক্টরে সাংগঠনিক নানা কাজে যুক্ত ছিলেন। পরে গেরিলা বাহিনীতে অন্তর্ভুক্ত হন। কুমিল্লার দাউদকান্দি এবং নারায়ণগঞ্জের রূপগঞ্জ, বৈদ্যেরবাজার, সিদ্ধিরগঞ্জসহ আরও কয়েক স্থানে বেশ কয়েকটি গেরিলা অপারেশনে তিনি অংশ নেন। স্বাধীনতার পর বাংলাদেশ বিদ্যুৎ উন্নয়ন বোর্ডে কর্মরত ছিলেন তিনি। কুমিল্লায় তত্ত্বাবধায়ক প্রকৌশলী হিসেবে কর্মরত থাকা অবস্থায় মারা যান।

মুক্তিযুদ্ধে ভূমিকা 
সিদ্ধিরগঞ্জ বিদ্যুৎকেন্দ্র আক্রমণ করতে ১৯৭১ সালে শীতের রাতে নিঃশব্দে শীতলক্ষ্যা নদীর পাড়ে সমবেত হন মমিনুল হক ভূঁইয়াসহ একদল মুক্তিযোদ্ধা। তারা সমবেত হয়েছিলেন ঢাকা-চট্টগ্রাম সড়কের বর্তমান কাঁচপুর সেতুর কাছে। তখন সেখানে সেতু ছিল না। তারা সেদিন বিদ্যুৎকেন্দ্রে গেরিলা অপারেশন করলেও মমিনুল হক ভূঁইয়া ও তার সহযোদ্ধারা সেখানে আক্রমণ চালাননি। তাদের মূল লক্ষ্য ছিল বিদ্যুৎকেন্দ্রের ট্রান্সফরমার বিস্ফোরকের সাহায্যে ধ্বংস করে সটকে পড়া। তবে আক্রান্ত হলে যুদ্ধের প্রস্তুতিও ছিল তাদের। দুঃসাধ্য ছিলো মিশনটি। পাকিস্তানি সেনারা টের পেলে মুক্তিযোদ্ধাদের সব পরিকল্পনাই বানচাল হয়ে যেত। সে জন্য মমিনুল হক ভূঁইয়া ও তার সহযোদ্ধারা সবাই ছিলেন সতর্ক। শেষ পর্যন্ত পাকিস্তানি সেনাদের ফাঁকি দিয়ে তিনি ও তার কয়েকজন সহযোদ্ধা কেন্দ্রের ভেতরে ট্রান্সফরমারের কাছে যেতে সক্ষম হন। বাকি ব্যক্তিরা বাইরে থাকেন তাদের নিরাপত্তায়। পিকে চার্জ নিয়ে গিয়েছিলেন তারা। সেগুলো ট্রান্সফরমারের গায়ে লাগিয়ে তারা কর্ডেক্স লাগান। কর্ডের মাঝ বরাবর ছিল ডেটোনেটর। সফলতার সঙ্গেই সব কাজ তারা শেষ করে সংযোগ তারে আগুন দেওয়ার কয়েক মিনিট পর বিদ্যুচ্চমকের মতো এক ঝলক আলো দেখা যায়। আর মূহুর্তেই প্রহরারত পাকিস্তানিদের হতবাক করে দিয়ে একের পর এক ঘটে বিকট বিস্ফোরণ। তারপর চারদিক নিকষ অন্ধকারে ছেয়ে যায়। সেদিন তাদের অপারেশনে ধ্বংস হয় সিদ্ধিরগঞ্জ বিদ্যুৎকেন্দ্রের চারটি ট্রান্সফরমার। এতে ঢাকা-নারায়ণগঞ্জের অনেক অংশে বিদ্যুৎ সরবরাহ বন্ধ হয়ে যায়।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহি:সংযোগ 

বীর প্রতীক
১৯৯৪-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
জিডোভুডিন

জিডোভুডিন (আইএনএন) অথবা এজিডোথাইমিডিন (AZT) (একে ZDVও বলা হয়ে থাকে) একটি নিউক্লিওসাইড অ্যানালগ রিভার্স ট্রান্সক্রিপটেজ ইনহিবিটর (NRTI)। এটি একধরনের অ্যান্টিরেট্রোভাইরাল ঔষধ যা এইচআইভি বা এইডস সংক্রমণে ব্যবহৃত হয়ে থাকে।

জিডোভুডিন হলো যুক্তরাষ্ট্র সরকারের অনুমোদিত প্রথম এইচআইভি থেরাপি। রেট্রোভির নামে এটি প্রথম বাজারে আসে। এইডস এর চিকিৎসায় এটি প্রথম ঔষধ যা রোগীর মধ্যে থাকা এইচআইভি ভাইরাসগুলোর রেপ্লিকেশন অনেকাংশে কমিয়ে দেয়। এর ফলে রোগীর শারীরিক অবস্থার এবং রোগ প্রতিরোধ ব্যবস্থারও উন্নতি হয়।. এছাড়া এটি এইচআইভি সংক্রমণ প্রতিরোধেও ব্যবহার করা হয়ে থাকে। যেমন, মা থেকে শিশুতে সংক্রমণ অথবা নিডল স্টিক থেকে সংক্রমণ। এইচআইভি রোগীরা এটি নিজেরাই ব্যবহার করতে পারে।

জিডোভুডিন এইচআইভি ভাইরাসের রেপ্লিকেশন খানিকটা বন্ধ করলেও পুরোপুরি বন্ধ করতে পারে না। এর ফলে, কিছুদিনের মধ্যেই এইচআইভি ভাইরাসটির রেজিস্ট্যান্ট স্ট্রেইন তৈরি হয়ে যায়। এজন্য জিডোভুডিন অন্যান্য অ্যান্টি-এইচআইভি ঔষধের সাথে কম্বিনেশন হিসেবে ব্যবহার করা হয়। কম্বিনেশনের অন্যতম থেরাপির নাম HAART (highly active antiretroviral therapy) থেরাপি।

এই কম্বিনেশন থেরাপিতে জিডোভুডিনের সাথে প্রায়ই থাকে কমবিভির এবং ট্রাইজিভির। প্রত্যহ দরকারি ওষুধের ক্ষেত্রে বিশ্ব স্বাস্থ্য সংস্থার একটি মডেল তালিকা আছে। এই ঔষধটি সেই তালিকার অন্তর্গত।

বাংলাদেশে জিডোভুডিনের মার্কেট প্রিপারেশন 
বাংলাদেশে জিডোভুডিনের যেসব কমবিনেশন বাজারে রয়েছে তার একটি তালিকা দেওয়া হলো:

আরও দেখুন 
 এইচআইভি
 এইডস

তথ্যসূত্র 

ঔষধ প্রস্তুতি ও ব্যবহার বিজ্ঞান
বিশ্ব স্বাস্থ্য সংস্থার অপরিহার্য ঔষধ
ঔষধ
হেপাটোটক্সিন
লেডি গাগা

স্টেফানি জোয়ান অ্যাঞ্জেলিনা জার্মানোটা (জন্ম ২৮ মার্চ ১৯৮৬) যিনি লেডি গাগা হিসেবে বেশি পরিচিত মার্কিন পপশিল্পী। বিচিত্র ফ্যাশনের জন্য তিনি বেশ আলোচিত। গানের পাশাপাশি এইডস ও বন্যার্তদের সহযোগিতাসহ নানা ধরনের সামাজিক কাজে যুক্ত তিনি। ২০১৩ সালের বিশ্বখ্যাত ম্যাগাজিন ফোর্বস-এর ৪৫ বছরের কমবয়সী সবচেয়ে প্রভাবশালী নারীদের তালিকায় শীর্ষে জায়গা করে নিয়েছেন লেডি গাগা।

প্রাথমিক জীবন

১৯৮৬ সালের ২৮ মার্চ যুক্তরাষ্ট্রের নিউইয়র্কে জন্ম লেডি গাগার। বাবা জোসেফ জার্মানোটা ইন্টারনেট ব্যবসায়ী। ছোটবেলায় রোমান ক্যাথলিকের ধর্মীয় শিক্ষাপ্রতিষ্ঠানে পড়াশোনা শুরু করেন। পরবর্তী সময়ে থিয়েটারের প্রতি আগ্রহী হয়ে নিউইয়র্ক বিশ্ববিদ্যালয়ের থিয়েটার স্কুলে ভর্তি হন।

ক্যারিয়ার 

২০০৫ সালে মাত্র ১৯ বছর বয়সেই সংগীতজগতে যাত্রা শুরু হয় লেডি গাগার। এ পর্যন্ত প্রকাশিত পাঁচটি অ্যালবামই লেডি গাগাকে এনে দিয়েছে তুমুল জনপ্রিয়তা। ২০০৮ সালে গাগার প্রথম অ্যালবাম দ্য ফেম বাজারে আসে। পরের বছরই আসে তার দ্বিতীয় অ্যালবাম দ্য ফেম মনস্টার। ২০১১ সালে মুক্তি পায় গাগার তৃতীয় অ্যালবাম বর্ন দিস ওয়ে। অ্যালবাম বিক্রির নতুন নতুন রেকর্ড যেমন করেছেন লেডি গাগা, তেমনি খুদে ব্লগ লেখার ওয়েবসাইট টুইটারেও জনপ্রিয়তার দিক থেকে রয়েছেন হলিউড তারকাদের মধ্যে শীর্ষে। গানের পাশাপাশি তিনি একাধিক ছবিতেও অভিনয় করেছেন।

তথ্যসূত্র

আরও পড়ুন 

 
 
 
 
 
 
 
 Monster Anthems (2011) by Robert Christgau

বহিঃসংযোগ 

 littlemonsters.com
 
 
 

১৯৮৬-এ জন্ম
জীবিত ব্যক্তি
২১শ শতাব্দীর মার্কিন অভিনেত্রী
২১শ শতাব্দীর মার্কিন গায়িকা
ইতালীয় বংশোদ্ভূত মার্কিন ব্যক্তি
নিউ ইয়র্ক শহরের অভিনেত্রী
মার্কিন সঙ্গীতশিল্পী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন পপ গায়িকা
ব্রিট পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - মিনি ধারাবাহিক বা টিভি চলচ্চিত্র) বিজয়ী
শ্রেষ্ঠ মৌলিক সঙ্গীত বিভাগে বাফটা পুরস্কার বিজয়ী
মার্কিন ইলেকট্রনিক সঙ্গীতজ্ঞ
ডান্স ও ইলেকট্রনিক সঙ্গীতে গ্র্যামি পুরস্কার বিজয়ী
নারীবাদী সঙ্গীতজ্ঞ
মার্কিন নারী রেকর্ড প্রযোজক
নিউ ইয়র্ক শহরের সঙ্গীতশিল্পী
নিউ ইয়র্ক (অঙ্গরাজ্য)-এর গীতিকার
মার্কিন পপ সঙ্গীতশিল্পী
এলজিবিটিকিউ গীতিকার
মার্কিন এলজিবিটিকিউ সঙ্গীতশিল্পী
ইন্টারস্কোপ রেকর্ডসের শিল্পী
এমটিভি ইএমএ বিজয়ী
শর্টি পুরস্কার বিজয়ী
ওয়েবি পুরস্কার বিজয়ী
মার্কিন যুক্তরাষ্ট্রের এলজিবিটিকিউ অধিকার কর্মী
নৃত্য-পপ সঙ্গীতজ্ঞ
মার্কিন নারী সক্রিয়কর্মী
ইকো সঙ্গীত পুরস্কার বিজয়ী
এইচআইভি/এইডস কর্মী
মার্কিন নৃত্য সঙ্গীতজ্ঞ
মার্কিন মহিলা নৃত্যশিল্পী
উভকামী অভিনেত্রী
উভকামী সঙ্গীতশিল্পী
উভকামী গীতিকার
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন লেখিকা
মার্কিন পপ পিয়ানোবাদক
মার্কিন পপ রক কণ্ঠশিল্পী
ব্যবসায় মার্কিন নারী
শ্রেষ্ঠ মৌলিক গানের গীতিকারের জন্য একাডেমি পুরস্কার বিজয়ী
গোল্ডেন গ্লোব পুরস্কারপ্রাপ্ত সঙ্গীতজ্ঞ
গ্র্যামি পুরস্কার বিজয়ী
লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
ম্যানহাটনের লেখক
মার্কিন গায়িকা-গীতিকার
তামাটে ঈগল

তামাটে ঈগল (বৈজ্ঞানিক নাম: Aquila rapax) বা খয়েরি ঈগল Accipitridae (অ্যাক্সিপিট্রিডি) গোত্র বা পরিবারের অন্তর্গত Aquila (অ্যাকিলা) গণের অন্তর্গত এক প্রজাতির বৃহদাকৃতির শিকারী পাখি। পূর্বে প্রজাতিটিকে নেপালি ঈগলের সাথে সম্পর্কযুক্ত বলে মনে করা হলেও আধুনিক গবেষণা বিভিন্ন শারীরবৃত্তিক বৈশিষ্ট্যের ভিত্তিতে এদের ভিন্ন প্রজাতি হিসেবে রায় দিয়েছে। জীনগত বৈশিষ্ট্যের ভিত্তিতেও এরা আলাদা প্রজাতি হিসেবে স্বীকৃতি পেয়েছে।

তামাটে ঈগলের বৈজ্ঞানিক নামের অর্থ লোভী ঈগল (লাতিন: aquila = ঈগল, rapax = লোভী)। পাখিটি বাংলাদেশ, ভারত ছাড়াও এশিয়া ও আফ্রিকার বিভিন্ন দেশে দেখা যায়। পরিযায়ী পাখি বলে সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৭৬ লক্ষ বর্গ কিলোমিটার। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।

বাংলাদেশের বন্যপ্রাণী আইনে এ প্রজাতিটি সংরক্ষিত।

তথ্যসূত্র 

এশিয়ার পাখি
আফ্রিকার পাখি
শিকারী পাখি
ভারতের পাখি
বাংলাদেশের পাখি
আলজেরিয়ার পাখি
অ্যাঙ্গোলার পাখি
ঘানার পাখি
বেনিনের পাখি
বতসোয়ানার পাখি
বুর্কিনা ফাসোর পাখি
বুরুন্ডির পাখি
ক্যামেরুনের পাখি
মধ্য আফ্রিকা প্রজাতন্ত্রের পাখি
চাদের পাখি
কঙ্গো প্রজাতন্ত্রের পাখি
গণতান্ত্রিক কঙ্গো প্রজাতন্ত্রের পাখি
পাকিস্তানের পাখি
নেপালের পাখি
ইরানের পাখি
জিম্বাবুয়ের পাখি
১৮২৮-এ বর্ণিত পাখি
ঈগল
মধ্যপ্রাচ্যের পাখি
দক্ষিণ এশিয়ার পাখি
এ কে এম আতিকুল ইসলাম

এ কে এম আতিকুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
এ কে এম আতিকুল ইসলামের পৈতৃক বাড়ি কুমিল্লা জেলার মুরাদনগর উপজেলার উত্তর নোয়াগাঁও গ্রামে। তার বাবার নাম এ কে এম সিরাজুল ইসলাম এবং মায়ের নাম নসিবা খাতুন। তার স্ত্রীর নাম মারুফা ইসলাম। তাদের দুই ছেলে এক মেয়ে।

কর্মজীবন 
১৯৭১ সালে শিক্ষার্থী ছিলেন এ কে এম আতিকুল ইসলাম। মুক্তিযুদ্ধ শুরু হলে ভারতে যান। প্রশিক্ষণ নিয়ে ৪ নম্বর সেক্টরের বড়পুঞ্জি ও জালালপুর সাব-সেক্টর এলাকায় যুদ্ধ করেন।

মুক্তিযুদ্ধে ভূমিকা 
১৯৭১ সালের ১০ আগস্ট মৌলভীবাজার জেলার বড়লেখা উপজেলার ভারত-বাংলাদেশ সীমান্ত অন্তর্গত লাতু রেলস্টেশনে আক্রমণ চালায় মুক্তিযোদ্ধাদের একটি দল। এখানে পাকিস্তানি সেনারা ঘাঁটি ছিলো। এ আক্রমণে মুক্তিযোদ্ধারা কয়েকটি দল ও উপদলে বিভক্ত ছিলেন যার মধ্যে একটি উপদলের নেতৃত্বে ছিলেন এ কে এম আতিকুল ইসলাম। তাদের সার্বিক নেতৃত্বে ছিলেন ক্যাপ্টেন আবদুর রব। পরিকল্পনা অনুযায়ী, এ কে এম আতিকুল ইসলামসহ মুক্তিযোদ্ধারা বিকেলে একযোগে আক্রমণ করলে দুই পক্ষে তুমুল যুদ্ধ শুরু হয়ে যায়। ১৫ মিনিট পর পাকিস্তানি সেনারা ঘাঁটি ছেড়ে পালিয়ে যেতে থাকে। ঘাঁটি দখল করে মুক্তিযোদ্ধারা সেখানে উড্ডীন পাকিস্তানি পতাকা নামিয়ে বাংলাদেশের পতাকা ওড়ান এবং অবস্থান নেন। অন্যদিকে লাতুতে পাকিস্তান সেনাবাহিনীর রিইনফোর্সমেন্ট যাতে না আসতে পারে, সে জন্য মুক্তিবাহিনীর একটি দল কাট অফ পার্টি হিসেবে নিয়োজিত ছিল। তারা বড়লেখা থেকে রিইনফোর্স হিসেবে আগত পাকিস্তানি সেনাবাহিনীকে প্রতিরোধ করতে না পারায় লাতু ঘাঁটি দখলকারী মুক্তিযোদ্ধারা বেশ সংকটে পড়েন। পাকিস্তান সেনাবাহিনীর নতুন এ দল লাতুতে অবস্থানরত মুক্তিযোদ্ধাদের ওপর ব্যাপক শেলিং শুরু করে। এ কে এম আতিকুল ইসলামসহ মুক্তিযোদ্ধারা এতে বিচলিত না হয়ে সাহসিকতার সঙ্গে পাল্টা আক্রমণ মোকাবিলা করেন। তবে একসময় মুক্তিযোদ্ধারা বাধ্য হয়ে পশ্চাদপসরণের সিদ্ধান্ত নেন। ঘাঁটি দখল করে তারা তা নিজেদের নিয়ন্ত্রণে রাখতে ব্যর্থ হলেও এ ঘটনা পাকিস্তানিদের মনোবলে যথেষ্ট চিড় ধরায়।

পুরস্কার ও সম্মাননা 
 বীর প্রতীক

তথ্যসূত্র

বহি:সংযোগ 

বীর প্রতীক
জীবিত ব্যক্তি
বাংলাদেশের স্বাধীনতা যুদ্ধে জড়িত ব্যক্তি
বনমালী

বনমালী (Nuthatch) একদল মাঝারি আকৃতির পোকাশিকারী বৃক্ষচর পাখি। এরা সকলেই Sittidae (সিটিডি) গোত্র বা পরিবারের অন্তর্গত Sitta (সিটা) গণের অন্তর্ভুক্ত। এদের দেহ আঁটসাঁট, লেজ খাটো, ঠোঁট বড় ও লম্বা। পা বড় ও বলিষ্ঠ; গাছ বা পাথরের গা বেয়ে ওঠার উপযোগী। বনমালী সরল, তীক্ষ্ন ও উচ্চস্বরে ডাকে। বেশিরভাগ প্রজাতির উপরিভাগ ধূসরাভ বা নীলচে বর্ণের। প্রায় সব প্রজাতির চোখে কালো পট্টি থাকে।

প্রজাতি 
দক্ষিণ ও দক্ষিণ-পূর্ব এশিয়ায় সবচেয়ে বেশি বনমালী প্রজাতির বসবাস। ১৫ প্রজাতির বাস এ অঞ্চলে।

তথ্যসূত্র 

শ্রেণিবিন্যাস অনুযায়ী পাখি